Document ID: 32005R1262

ΚΑΝΟΝΙΣΜΌΣ (ΕΚ) αριθ. 1262/2005 ΤΗΣ ΕΠΙΤΡΟΠΉΣ
της 1ης Αυγούστου 2005
για την τροποποίηση του κανονισμού (ΕΚ) αριθ. 27/2005 του Συμβουλίου όσον αφορά τις αλιευτικές δυνατότητες για τη ρέγγα στις ζώνες I και II
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 27/2005 του Συμβουλίου, της 22ας Δεκεμβρίου 2004, περί καθορισμού για το 2005, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων (1), και ιδίως το άρθρο 5 παράγραφος 4,
Εκτιμώντας τα ακόλουθα:
(1)
Το άρθρο 5 παράγραφος 4 του κανονισμού (ΕΚ) αριθ. 27/2005 προβλέπει τη δυνατότητα αύξησης των αλιευτικών δυνατοτήτων της Κοινότητας για το προσφυγάκι και τη ρέγγα στην περίπτωση που τρίτες χώρες δεν εφαρμόζουν υπεύθυνη διαχείριση των αποθεμάτων αυτών.
(2)
Μη λαμβάνοντας υπόψη την κατανομή των αλιευτικών δυνατοτήτων στη ζώνη I και II που εφαρμόζονται από τα ενδιαφερόμενα παράκτια κράτη από το 1997, η Νορβηγία αύξησε πρόσφατα τις αλιευτικές δυνατότητές της όσον αφορά τη ρέγγα, αυξάνοντας την ποσότητά τους κατά 14 %. Κατά συνέπεια, φαίνεται ότι η Νορβηγία δεν εφαρμόζει υπεύθυνη διαχείριση του αποθέματος ρέγγας.
Εν αναμονή μιας μακροπρόθεσμης συμφωνίας διαχείρισης για το απόθεμα της ρέγγας με τα ενδιαφερόμενα παράκτια κράτη, ενδείκνυται η Κοινότητα να αυξήσει προσωρινά την ποσόστωσή της κατά το ίδιο ποσοστό 14 % σε 89 537 τόνους στις ζώνες I, II (ύδατα ΕΚ και διεθνή ύδατα). Σύμφωνα με την επιστημονική άποψη, η αύξηση αυτή είναι απίθανο να έχει αμετάκλητες αρνητικές επιπτώσεις στη διατήρηση του αποθέματος.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας.
(4)
Ως εκ τούτου, ο κανονισμός (ΕΚ) αριθ. 27/2005 πρέπει να υποστεί σχετική τροποποίηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΓ του κανονισμού (ΕΚ) αριθ. 27/2005 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2005.

Labels: 11
18
6